Diari Oficial de la Generalitat Valenciana


Sumari del DOGV 2052, del 23-06-1993 (1993/828416)

RESOLUCIÓ de 10 de maig de 1993, del President de la Comissió Territorial d'Urbanisme, per la qual es fa públic l'acord de la Comissió Territorial d'Urbanisme de 2 d'abril de 1993 relatiu a l'aprovació definitiva del pla parcial industrial <<Los Barrios>>, de Rojales.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2052

Data del DOGV
:   23-06-1993

Secció del DOGV
:   ALTRES DISPOSICIONS

Número del document
:   1993/828416


Data del document
:   10-05-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 10 de maig de 1993, del President de la Comissió Territorial d'Urbanisme, per la qual es fa públic l'acord de la Comissió Territorial d'Urbanisme de 2 d'abril de 1993 relatiu a l'aprovació definitiva del pla parcial industrial "Los Barrios", de Rojales.  
La Comissió Territorial d?urbanisme, en la sessió del 2 d'abril de 1993, a la vista de l'expedient de referència i basant-se en aquests  
Antecedents de fet  
1. L'ajuntament, en la sessió plenària de 12 de desembre de 1991, va acordar-ne l'aprovació provisional, després d'haver complert els tràmits d'aprovació inicial i d'exposició pública, mitjançant uns anuncis apareguts en el Butlletí Oficial de la Província i en un dels diaris de més difusió provincial.  
2. La Comissió Territorial d'Urbanisme d'Alacant, en la sessió de 15 de abril de 1992, va acordar suspendre l?expedient de referència fins que s'esmenaren determinades deficiències que es van comunicar a l'ajuntament.  
3. Amb data 23 de febrer de 1993 l'ajuntament va trametre una nova documentació per esmenar les deficiències assenyalades per la Comissió el 15 de abril de 1992, la qual fou aprovada provisionalment en la sessió plenària municipal de 19 de novembre de 1992, després d'haver estat sotmesa a una nova exposició pública.  
4. La documentació, la integren una memòria informativa i justificativa de l?ordenança, uns plànols d'informació i d'ordenació, unes ordenances, un pla d'etapes i un estudi econòmic i financer.  
5. La finalitat d'aquest expedient és el desenvolupament d'uns terrenys de 102.500 m2 de superfície, classificats per la modificació puntual de les normes subsidiàries que es tramita simultàniament amb el pla parcial com a sòl apte per a urbanitzar, de manera que es possibilite la implantació d'una àrea industrial i de serveis junt a la pedania de las Heredades.  
6. Hi ha a l'expedient, en compliment del que disposa la Llei 6/91, de 27 de març, de la Generalitat Valenciana, sobre Carreteres de la Comunitat Valenciana, un informe dels serveis tècnics de carreteres de la Conselleria d'Obres Públiques, Urbanisme i Transports, el qual té caràcter favorable.  
Consideracions tècnico-jurídiques  
1. La tramitació s'estima correcta, d'acord amb el que estableix l'article 116 del text refós de 1992 i els articles del 127 al 130 del Reglament de Planejament, per remissió del 138.2 del text legal esmentat.  
2. La documentació s'estima completa, de conformitat amb l'article 83.5 del text refós de 1992 i els articles 57 al 63 del Reglament de Planejament.  
3. Les determinacions contingudes en aquest expedient es consideren, en general, correctes, una vegada han estat esmenades les deficiències assenyalades en l'anterior acord de la comissió, si bé caldrà introduir en la normativa del pla parcial les correccions introduïdes per la Comissió de Govern Municipal, el 30 de març de 1993, relatives a la possibilitat de construir habitatges vinculats a les instal·lacions industrials, d'emmagatzematge i comercial, a raó d'una unitat per cada 1.500 m2 d'edificació destinada als usos descrits, i l?obligatorietat de redactar estudis de detall per a completar la xarxa de comunicacions definida en el pla parcial amb aquelles vies interiors que resulten necessàries per a proporcionar un accés als edificis l?ordenació concreta dels quals s'establesca en l?estudi de detall.  
Igualment, atès que el present pla parcial s'empara en la modificació puntual de les Normes Subsidiàries referida a la reclassificació de sòl no urbanitzable a sòl apte per a urbanitzar d'ús industrial, analitzada per la comissió en aquesta mateixa sessió, i sobre la qual es va acordar supeditar la publicació de l'aprovació definitiva fins que es complissen determinades condicions, cal quedar igualment supeditada la publicació de l'aprovació definitiva de l?expedient de referència.  
4. La Comissió Territorial d'Urbanisme és competent per a l'adopció d?aquest acord a l?empara de l'article 118.3.b del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i els articles 5 i 15.10 del Reglament dels òrgans Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions aplicables, va acordar supeditar la publicació de l'aprovació definitiva, i per tant la vigència plena, del pla parcial industrial «Los Barrios» de Rojales, fins que es complesquen aquestes condicions:  
1ª. Que es publique prèviament o simultàniament l'aprovació definitiva de la modificació puntual de les normes subsidiàries de Rojales relativa a la reclassificació del sòl no urbanitzable a sòl apte per a urbanitzar d'ús industrial, sector L, que possibilita aquest expedient.  
2ª. Que s'introduesquen en la normativa del Pla Parcial les condicions relatives al permís de construir un habitatge per cada 1.500 m2 d'edificació industrial, d'emmagatzematge o comercial, quan estiga vinculada a aquests usos, així com l?obligatorietat de redactar estudis de detall per a completar la xarxa de comunicacions del sector amb les vies interiors que resulten necessàries per a proporcionar accés als edificis que es projecten.  
Vist l'acord adoptat per la Comissió Territorial d'Urbanisme en la sessió de 2 d'abril de 1993 que va aprovar definitivament l?expedient de referència i se'n supeditava la publicació al compliment de certes condicions, i la documentació presentada per l'ajuntament amb data 3 de maig de 1993, que compleix en tots els punts l'acord esmentat de la comissió, resolc:  
Ordenar la publicació immediata de l'acord esmentat d'aprovació definitiva a l?efecte de l?entrada en vigor, i es recorda a l'ajuntament la necessitat que es publiquen íntegrament en el Butlletí Oficial de la Província d'Alacant les ordenances i normes urbanístiques, a l?efecte de la vigència, conformement al que estableix l'article 70.2 de la Llei Reguladora de les Bases del Règim Local, en relació amb l'article 124.3 del text refós sobre Reforma del Règim del Sòl i Ordenació Urbana, de 26 de juny de 1992, i notificar el contingut de la resolució a tots els interessats que apareguen en l?expedient.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons disposen els articles 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Alacant, 10 de maig de 1993.- El President de la Comissió Territorial d'Urbanisme: Gerardo-Roger Fernández Fernández.